armvectores/hy_wikipedia_2023 huggingface dataset:
Յուրի Երզնկյան

Յուրի Արամայիսի Երզնկյան (հունվարի 26, 1922(1922-01-26), Թիֆլիս, Վրացական ԽՍՀ - դեկտեմբերի 19, 1996(1996-12-19), Մոսկվա, Ռուսաստան), խորհրդային հայ կինոռեժիսոր, սցենարիստ, նկարիչ, ՀԽՍՀ ժողովրդական արտիստ (1975)։ Ղեկավարել է Երևանի Խ․ Աբովյանի անվան մանկավարժական ինստիտուտի մշակույթի ֆակուլտետի ռեժիսուրայի արվեստանոցը, պրոֆեսոր (1982)։


== Կենսագրություն ==
Ծնվել է Թբիլիսիում։ 1934-1942 թվականներին Երևանի պետական թատրոնում եղել է նկարիչ։ 1940-1941 թվականներին փորձաշրջան է անցել Մոսկվայի Վախթանգովի դրամատիկական թատրոնում։ 1941-1943 թվականներին եղել է Երևանի «Սատիրայի պատուհանի» ռեժիսորը։ 1943 թվականից աշխատել է «Հայֆիլմ» կինոստուդիայում նախ՝ որպես նկարիչ, ապա՝ ռեժիսոր։ 1946-1947 թվականներին սովորել է Մոսկվայի ռեժիսորական դասընթացում (Ռ. Սիմոնովի արվեստանոց)։ 1948-1949 թվականներին ավարտել է Մոսկվայի կինոինստիտուտի (ՎԳԻԿ) բարձրագույն ռեժիսորական դասընթացը (Միխայիլ Ռոմի արվեստանոց)։ 1952 թվականին ավարտել է Երևանի գեղարվեստա-թատերական ինստիտուտը։ Ռեժիսորական աշխատանքը սկսել է 1953 թվականից՝ նկարահանելով վավերագրական ֆիլմեր։ Յուրի Երզնկյանի վերջին աշխատանքներից են «Հայկական որմնանկարներ» (1972 թվական, որի առանցքը կազմում է Էդգար Հովհաննիսյանի բալետային երաժշտությունը, նրա «Դավիթ և Խանդութ», «Անտունի», «Հավերժական կուռք» բալետների պարային սյուիտները), Ակսել Բակունցի «Միրհավը» պատմվածքի հիման վրա նկարահանված «Այս կանաչ-կարմիր աշխարհը» (1975) և «Սգավոր ձյունը» (1978 թվականին ըստ Անրի Թրուայայի համանուն վիպակի) կինոնկարները։ 1979 թվականին «Սգավոր ձյունը» կինոնկարի համար Յուրի Երզնկյանին շնորհվել է ՀԽՍՀ պետական մրցանակ։
Մահացել է Մոսկվայում, թաղված է Երևանում։


== Մրցանակներ և պարգևներ ==
ՀԽՍՀ պետական մրցանակի դափնեկիր (1979)


== Ֆիլմագրություն ==
Սոցիալիստական Երևանի ճարտարապետությունը (1952)
Անասնաբույծների նվաճումները (1952)
Հասցեատիրոջ որոնումները (1955)
Հովազաձորի գերիները (1956)
Առաջին սիրո երգը (1958)
Իմ ընկերոջ մասին (1958)
Մեր թաղի ձայները (1960)
Փառքի օղակներ (1962)
Դժվար անցում (1964)
Եթե գաք մեզ մոտ՝ Հաղպատ (1964)
Ապրում էր մի մարդ (1968)
Երգում է Ռոզի Արմենը (1968)
Կամուրջներ մոռացության վրայով (1969)
Խաթաբալա (1971)
Անլռելի գույներ (1973)
Երկուսից մինչև ութը (1972)
Այս կանաչ-կարմիր աշխարհը (1975)
Դմիտրի Նալբանդյան. նկարիչ, քաղաքացի (1977)
Սգավոր ձյունը (1978)
Գոտեմարտ (1982)
Ու՞ր ես գնում, զինվոր (1985)
Հրաժեշտի հինգ նամակ (1987)


== Ծանոթագրություններ ==


== Արտաքին հղումներ ==
Ժամանակները չեն ընտրում, ժամանակներում ապրում են ու մահանում (Յուրի Երզնկյանի 90-ամյակի առիթով)
Կույս (այլ կիրառումներ)

Կույս, կարող է վերաբերել՝

Կույս - հայկական արական անուն
Կույս - կենդանակերպի համաստեղություն
Հեռուստատեսությունը Թուրքիայում

Հեռուստատեսությունը Թուրքիայում հիմնվել է 1968 թվականին, երբ պետական «TRT» ընկերության կազմում մեկնարկեց առաջին հեռուստաալիքը։ Թուրքիայում հիմնած առաջին ոչ պետական հեռուստաալիքը՝ Star TV, հիմնվել է 1989 թվականի մայիսի 26-ին։


== Հեռուստաալիքներ ==


=== Հանրային հեռուստատեսություն ===
Հանրային հեռուստատեսությունը ներկայացված է պետական TRT մեդիաընկերության կողմից։
Սան Ֆրանցիսկո Ֆորթինայներս

Սան Ֆրանցիսկո Ֆորթինայներս (անգլ.՝ San Francisco 49ers), Կալիֆորնիա նահանգի Սան Ֆրանցիսկո քաղաքի ամերիկյան ֆուտբոլի պրոֆեսիոնալ ակումբ, որը հանդես է գալիս Ֆուտբոլի ազգային լիգայում (NFL)։ Հանդես է գալիս Ֆուտբոլի ազգային կոնֆերենցիայի Արևմտյան դիվիզիոնում։ Ակումբը հիմնադրվել է 1946 թվականին և հանդես եկել Ֆուտբոլի համաամերիկյան կոնֆերենցիայում, իսկ 1949 թվականին երկու լիգաների միաձուլման արդյունքում մտել է NFL կազմի մեջ։ 1981-ից 1994 թվականների միջև ընկած ժամանակաշրջանում ակումբը 5 Սուպերբոուլ է հաղթել։ Ակումբը հինգ հաղթանակով չեմպիոնական տիտղոսների քանակով երկրորդ տեղը կիսում է «Դալաս Կովբոյս» ակումբի հետ։


== Ծանոթագրություններ ==


== Արտաքին հղումներ ==
http://www.sf49ers.com/ Սան Ֆրանցիսկո Ֆորթինայներս. պաշտոնական կայք
Դիսքավերիի ժայռեր

Դիսքավերիի ժայռեր, դարալանջ Մերկուրի մոլորակի վրա, որը մոտավորապես ունի 650 կմ երկարություն և 2 կմ բարձրություն, տեղաբաշխված է 56.3 հարավային լայնության և 38.3 արևմտյան երկայնության վրա։ Ենթադրվում է, որ այն առաջացել է մոլորակի միջուկի սառչելուն համընթաց կրճատման պատճառով։ Դարալանջը հատում է Ռամո խառնարանը։
Անվանումը ստացել է Ջեյմս Կուկի վերջին նավի անունից, որով նա ճամփորդում էր Խաղաղ օվկիանոսով (1776-80)։

		


== Տես նաև ==
Մերկուրիի երկրաբանություն
Մերկուրիի երկրաբանական առանձնահատկությունների ցանկ


== Ծանոթագրություններ ==
Լորո պարկ

Լորո պարկ (իսպ.՝ Loro Parque կամ թութակների այգի), ամենակարևոր և այցելվող կենդանաբանական այգիներից մեկը (40 միլիոն մարդ այգու բացումից մինչև այսօր)։ Գտնվում է Տեներիֆե կղզու վրա, Պուերտո դե լա Կրուս քաղաքի մոտակայքում։ Երկու տոմս գնելու դեպքում անհրաժեշտ է կենսաչափական տվյալների կանխիկացում անել (մատնահետքերով)։


== Պատմություն ==
Այգին հիմնադրվել է 1972 թվականին, Պուերտո դե լա Կրու քաղաքի մոտակայքում, Տեներիֆե կղզու վրա։ Ընդգրկում էր 1․3 հեկտար տարածք։ Կենդանաբանական այգում կար 150 տեսակի թութակ (այժմ այգու տարածքը կազմում է 13․5 հեկտար, իսկ թութակների տեսակների թիվը կազմում է մոտ 4 հազար։ Թութակների հավաքածուներով այս կենդանաբանական այգին ամենամեծն է աշխարհում։
Այգին ունի նաև մեծ դելֆինարիում, որտեղ ամեն օր ներկայացումներ են լինում։ Կենդանաբանական այգին ունի նաև ձկների, պրիմատների (կաթնասունների բարձրագույն կարգ), թռչունների և սողունների տարբեր տեսակների հավաքածու։


== Ծանոթագրություններ ==


== Արտաքին հղումներ ==
Описание Лоро-парка в блоге Siesta.Life (краткий путеводитель и полезные советы)
Официальный сайт Лоро-парка(իսպ.)(անգլ.)(գերմ.)
Подкаст о Лоро-парке Archived 2016-01-05 at the Wayback Machine.
(1298) Նոկտուրնա

(1298) Նոկտուրնա (անգլ.՝ Nocturna), աստերոիդ աստերոիդների հիմնական գոտում։ Հայտնաբերվել է 1934 թվականի հունվարի 7-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 3,12518 ա. մ., առավելագույնը մոտենում է 2,6532 ա. մ. հեռավորության վրա և հեռանում 3,5971 ա. մ.։ Արեգակի շուրջ մեկ ամբողջական պտույտ է կատարում 2017,95 երկրային օրվա ընթացքում, իր ուղեծրով շարժվելով միջինում 0,178399 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,49° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1298) Նոկտուրնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջոշ Հովարդ

Ջոշուա Ջեյ Հովարդ (անգլ.`Joshua Jay Howard, ապրիլի 28, 1980(1980-04-28), Ունիստոն-Սեյլեմ), ամերիկացի բասկետբոլային մարզիչ, նախկին բասկետբոլիստ։ Հանդես է եկել Բասկետբոլի ազգային ասոցիացիայում (NBA)։ Ներկա պահին հանդիսանում է Դալասի հյուսիստեխասյան համալսարանի բասկետբոլային թիմի գլխավոր մարզիչը։


== Տես նաև ==
2003 թ. NBA-ի դրաֆթ


== Արտաքին հղումներ ==
Պաշտոնական կայք` JoshHoward.com
Էջը NBA.com կայքում
Կարնիցե

Կարնիցե (լեհ.՝ Karnice) գյուղական գմինա (գավառակ) Լեհաստանում։ Բնակչությունը կազմում է 4224 մարդ (ըստ 2013 թվականի տվյալների)։ Մտնում է Արևմտա-Պոմորյան վոևոդության մեջ՝ Գրիֆիցյան պովյատում։ Ամբողջ մակերեսը հավասար է 133,14 կմ², իսկ բնակչության խտությունը՝ 31,73 մարդ/կմ²։


== Ծանոթագրություններ ==


== Արտաքին հղումներ ==
Պաշտոնական կայք
Ալեք Բոլդուին

Ալեք Բոլդուին (անգլ.՝ Alec Baldwin, ապրիլի 3, 1958(1958-04-03)[…], Amityville, ԱՄՆ), ամերիկացի դերասան։
Նրա երեք եղբայրները՝ Ուիլյամ Բոլդուին, Սթիվեն Բոլդուին և Դենիել Բոլդուին, նույնպես դերասաններ են։ Ամուսնացած է եղել դերասանուհի Քիմ Բեսինջերի հետ։


== Ֆիլմագրություն ==


=== Դերակատարումներ ===


=== Պրոդյուսեր ===


=== Ռեժիսոր ===


== Մրցանակներ ==
33 տարբեր կինոմրցանակներ է ստացել, ներկայացված է եղել ևս 50 տարբեր մրցանակի, այդ թվում՝ 1 անգամ ներկայացվել է Օսկարի, 10 անգամ՝ Ոսկե Գլոբուսի՝ ստացել է 3 Ոսկե Գլոբուս, 8 անգամ ներկայացվել է Էմմի (մրցանակ), ստացել այդ մրցանակը 2 անգամ, Բեռլինի կինոփառատոնի մրցանակակիր է, 1 անգամ ներկայացված է եղել Ոսկե Ազնվամորի հակամրցանակի։


== Ծանոթագրություններ ==


== Արտաքին հղումներ ==
IMDb-ում էջ
Ջոս

Ջոս  (անգլ.՝ Jos), 19-րդ խոշորագույն քաղաքը Նիգերիայի հանրապետությունում։ Գտնվում է Ջոս հարթավայրի բարձրադիր մասում՝ այսպես կոչված Կենտրոնական Նիգերիայում՝ երկրի գրեթե սրտում։ Նաև Նիգերիայի Պլատո նահանգի վարչական կենտրոնն է հանդիսանում։


== Պատմություն ==
Դեռ բրիտանական գաղութային կառավարման տարիներին Ջոսը դարձավ գունավոր մետաղների արդյունահանման կարևոր կենտրոն (անագ և այլն)։ Չինաստանում և այլ զարգացող երկրներում մետաղների աճող պահանջարկը հանգեցրել է վերջին երկու տասնամյակների ընթացքում տարածաշրջանում հանքարդյունաբերության վերածնմանը, ինչը հանգեցրել է երկրի շատ այլ տարածաշրջաններից միգրանտների ներհոսքին։ Տարածաշրջանի բնիկ ժողովուրդները՝ տիվ, ֆուլբե և ջունկուն ցեղերը, այժմ լրացնում են հաուսա, յորուբա, իգբո և ուրիշ ցեղերին։ Բնակչության աճի բարձր տեմպերի (տարեկան 3-4 տոկոս) և բնակություն հաստատած քրիստոնյաների և կիսա-քոչվոր մահմեդականների միջև կրոնական հակասությունների պատճառով քաղաքում շատ լարված է ազգամիջյան իրադրությունը։ Վերջին տարիներին (2001, 2008 և 2010) տեղի են ունեցել արյունալի կրոնական բախումներ քրիստոնյաների և մահմեդականների միջև։


=== Ահաբեկչություն ===
Ջոսը գտնվում է երկրի քրիստոնեական և իսլամական մասերի միջև, այդ իսկ պատճառով այնտեղ հաճախ ահաբեկչություններ են տեղի ունենում։

2010 թվականի դեկտեմբերի 26-ին Ջոսում տեղի է ունեցել ահաբեկչական գործողություն, որի հետևանքով զոհվել է 38 մարդ, ևս 74-ը վիրավորվել են։ Պայթյունները տեղի են ունեցել երկու քրիստոնեական եկեղեցիներում, հարձակման օբյեկտ են դարձել ուխտավոր քրիստոնյաները։
2014 թվականի մայիսի 20-ին Ջոսում կրկնակի ահաբեկչություն է տեղի ունեցել, որի հետևանքով ավելի քան 160 մարդ Է զոհվել, վիրավորվել է ավելի քան 50 մարդ։


== Ժողովրդագրություն ==
Քաղաքի բնակչությունը ըստ տարիների ։


== Կլիմա ==


== Պատկերասրահ ==

		
		
		
		


== Տես նաև ==
Կրոնական հակամարտություն Նիգերիայում
Իգբո լեզու


== Ծանոթագրություն ==


== Արտաքին հղումներ ==
Սադովսկի գյուղական խորհուրդ (Սումսկի շրջան)

Անվան այլ կիրառումների համար տե՛ս՝ Սադովսկի գյուղական խորհուրդ (այլ կիրառումներ)Սադովսկի գյուղական խորհուրդ  (ուկրաիներեն՝ Садівська сільська рада), Ուկրաինայի Սումիի մարզի Սումսկի շրջանում։
2001 թվականի տվյալներով Սադովսկի գյուղական խորհրդում բնակվում էր 3004 մարդ։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կասսի (այլ կիրառումներ)

Կասսի անունը կամ տերմինը կարող է վերաբերել հետևյալ հոդվածներին․

Կասսի - գյուղ Էստոնիայի Պաիստու շրջանի կազմում։
Կասսի - գյուղ Էստոնիայի Ուռվաստե շրջանի կազմում։
Կորնեևո (գյուղ, Նովոդուգինսկի շրջան)

Անվան այլ կիրառումների համար տե՛ս՝ ԿորնեևոԿորնեևո (ռուս.՝ Корнеево), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 28 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դրահիչին

Դրահիչին (բելառուս․՝ Драгічын, ուկրաիներեն՝ Дорогичин, ռուս.՝ Дрогичин, լեհ.՝ Drohiczyn, իդիշ՝ דראהיטשין Drohichin, լիտ.՝ Drohičinas), քաղաք և նույնանուն շրջանի վարչական կենտրոն Բելառուսում՝ Բրեստի մարզում։ 


== Ժողովրդագրություն ==
2021 թվականի հունվարի 1-ի տվյալներով քաղաքի բնակչության թվաքանակը եղել է 14 96314 963:


== Պատմություն ==
Հնագիտական պեղումների արդյունքում Դրահիչինի մերձակայքում բացվել է երկաթի դարի ժամանակներին վերագրվող հինգ դամբարան, դրանցից երկուսը՝ աճյունասափորային, երեքը՝ փոսային։
Պատմական փաստաթղթերում բնակավայրն առաջին անգամ հիշատակվել է 1452 թվականին, «Դովեչորովիչի գյուղ» անվանումով։ 1518 թվականին այստեղ դաշինք է կնքվել Ռիգայի և լեհ-լիտվական պետության միջև։
1967 թվականին Դրահիչինն ստացել է շրջանային նշանակության քաղաքի կարգավիճակ։ 
Ամերիկացի հայտնի դերասան Մենդի Պատինկինի նախնիները Դրահիչինի բնակիչներ են եղել։ 


== Ծանոթագրություններ ==


== Արտաքին հղումներ ==
Photos on Radzima.org
Jewish history of the city at JewishGen
Վերին Պադշևա

Վերին Պադշևա (ռուս.՝ Верхняя Падшева), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պադշեվա գետի աջ ափին՝ 12 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000025988
Հիդրոլոգիական ուսումնասիրությունների կոդը - 103002598
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ուղտաքար

Ուղտաքար, Դևեդաշ, լեռ Հայաստանի Կոտայքի և Արագածոտնի մարզերի սահմանի արևելյան հատվածում, Փամբակի լեռներում, Միջնատուն գյուղից 3 կմ արևելք։ Տեղադրման կոորդինատներ 40°41′20″ հս․. լ. 44°24′00″ ավ. ե.։ Բարձրությունը 2861 մ է։ Ուղտաքար լեռան գագաթից դեպի հարավ–արևելք ծքվում են Ծաղկունյաց լեռներ։


== Ծանոթագրություններ ==
Վիոնա Իլեգեմս

Վիոնա Իլեգեմս (հոլ.՝ Viona Ielegems, փետրվարի 5, 1982(1982-02-05), Վիլրեյք, Անտվերպեն, Ֆլանդրիա, Բելգիա), բելգիական ծագմամբ լուսանկարիչ, զգեստների նկարիչ և ոսկերիչ։ Նախ և առաջ հայտնի է իր երևակայական լուսանկարներով։


== Կենսագրություն ==
Ավարտելով Անտվերպենի գեղարվեստական դպրոցը` Վիոնան որոշել է գնալ հոր հետքերով, որը լուսանկարչության տեխնիկա էր դասավանդում և դարձել էր լուսանկարիչ։ Իր աշխատանքի համար նա նախառաֆայելյան, մոդեռն արվեստի և պատմական զգեստների ստեղծագործություններից ոգեշնչում էր վերցնում։ Բոլոր զգեստները և զարդարանքները իր լուսանկարների աշխատանքի համար նա ինքնուրույն էր պատրաստում։
Նրա աշխատանքներից են Վիլե Վալոյի, Էմիլի Օտեմնի, Qntal և sToa խմբերի լուսանկարները։ Իր կարիերայի սկզբում Վիոնան շատ անգամ է ինքն է բնորդ եղել, ավելի ուշ իր աշխատանքների համար նա սկսել է օգտվել մոդելների ծառայություններից։
Առաջին անգամ իր աշխատանքներով մասնակցել է հոր լուսանկարների ցուցահանդեսին։ 2006 թվականին նրա լուսանկարները ցուցադրվել են Լյուքսեմբուրգի Gallerie Lucien Schweitzer պատկերասրահում։
Վիոնան եղել է Elf Fantasy Fair զգեստավորված փառատոնի մասնակից, որը անց է կացվել Հար ամրոցում` Ուտրեխտից մի քանի կիլոմետր հեռավորության վրա։ 2007 թվականից սկսած նա անց է կացրել Անտվերպենում, Gala Nocturna զգեստավորված տոնախմբության Սուրբ Ավգուստի գոթական եկեղեցում։ Նաև իր ամուսնու` Դիրկ Ստենդաերտի հետ միասին  (գերմ.՝ Dirk Standaert), իր անունով, Մագդեբուրգի  Heinrichshorst ամրոցում, նա տարին մի քանի անգամ անցկացրել է զգեստավորված «վամպիրների պարահանդեսը» (ֆր.՝ Danse Macabre ball), որտեղ հրավիրված էին բոլոր ցանկացողները։
2015 թվականին որոշել է Eli and the Eye of Dral ֆիլմի թողարկումը, որի համար Վիոնան աշխատել է որպես զգեստների նկարիչ։


== Ծանոթագրություններ ==


== Արտաքին հղումներ ==
Официальный сайт Вионы Илегемс Archived 2015-11-08 at the Wayback Machine.(անգլ.)
Surrender to the Fantasy — Viona-Art. Интервью с Вионой Илегемс.(անգլ.)
(9258) Ջոնպոլջոնս

(9258) Ջոնպոլջոնս (անգլ.՝ Johnpauljones), աստերոիդ աստերոիդների հիմնական գոտում։ Հայտնաբերվել է 1973 թվականի սեպտեմբերի 29-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,148603 ա. մ., առավելագույնը մոտենում է 1,9028 ա. մ. հեռավորության վրա և հեռանում 2,3944 ա. մ.։ Արեգակի շուրջ մեկ ամբողջական պտույտ է կատարում 1150,36 երկրային օրվա ընթացքում, իր ուղեծրով շարժվելով միջինում 0,312946 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9258) Ջոնպոլջոնս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խրուսեբեյկ

Խրուսեբեյկ (հոլ.՝ Groesbeek ( արտասանություն)), համայնք Նիդերլանդների Խելդերլանդ մարզում։ Տարածքը 44,12 կմ² է, բնակչությունը՝ 18.853 (2011 թ.)։ Մեկ շնչի տարեկան միջին եկամուտը 12.800 եվրո է։
Ռաբոչի (գյուղ, Վսևոլոժսկի շրջան)

Ռաբոչի (ռուս.՝ Рабочий), գյուղ Ռուսաստանի Լենինգրադի մարզի Վսևոլոժսկի շրջանի կազմում։
Բնակչությունը վերջին գրանցված տվյալներով կազմում էր 10 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սեպտեմբերի 3

Սեպտեմբերի 3, տարվա 246-րդ (նահանջ տարիներին՝ 247-րդ) օրն է։

Տարվա ավարտին մնում է 119 օր։


== Դեպքեր ==
301՝ ստեղծվեց մինչև հիմա գոյություն ունեցող՝ Եվրոպայի հնագույն Սան Մարինո պետությունը
863 - Լալակաոնի ճակատամարտում Բյուզանդիան հաղթանակ է տանում արաբների դեմ
1783 - Մեծ Բրիտանիան ճանաչում է Միացյալ Նահանգների անկախությունը
1804՝ Ռուսական զորքերը վերացնում են Երևանի բերդի պաշարումը և վերադառնում Վրաստան
1826՝ գեներալ Վալերիան Մադաթովի հրամանատարությամբ ռուսական բանակը պարսիկների դեմ հաղթանակ է տանում Շամխորի ճակատամարտում
1967՝ H օր. Շվեդիան անցնում է աջակողմյան երթևեկության
2008 - Նիկարագուան ճանաչում է Աբխազիայի և Հարավային Օսիայի անկախությունը
2009 - Լոս Անջելեսում տեղի է ունենում Մայքլ Ջեքսոնի հուղարկավորությունը


== Ծնունդներ ==
1941 - Սերգեյ Դովլաթով հայկական և հրեական ծագումով ռուսաստանցի, 1979 թ.-ից՝ ամերիկացի գրող
1947 - Լևոն Իշտոյան նախկին սովետական ֆուտբոլիստ
1952 - Հակոբ Մովսես, հայ բանաստեղծ, թարգմանիչ
1961 - Գարեգին Գաբրիելյան, ռազմական գործիչ
1963 - Մալքոլմ Գլադուել Malcolm Gladwell կանադացի լրագրող, գրող, հրապարակախոս
1965 - Չառլի Շին Charlie Sheen ամերիկացի դերասան
1967 - Տարոն Աճեմօղլու, թուրքահայ նշանավոր տնտեսագետ
1983՝
Գաբրիել Սարգսյան, հայ շախմատիստ, գրոսմայստեր
Ռոման Ամոյան, եզդի ազգության հայաստանցի ըմբիշ
1988 - Ժերոմ Բոատենգ, գերմանացի ֆուտբոլիստ, պաշտպան
Արցախի պատերազմի մասնակիցներ՝
1953 - Սերգեյ Աբրահամյան
1970 - Ռաֆիկ Ավանեսյան


== Մահեր ==
1658՝ (Նոր տոմարով՝ սեպտեմբերի 13-ին անգլիացի պետական գործիչ և զորավար Օլիվեր Կրոմվել
1877՝ ֆրանսիացի պատմաբան և պետական գործիչ Լուի-Ադոլֆ Տիեր, 1871-73 թթ. եղել է Ֆրանսիայի նախագահ
1883՝ (Նոր տոմարով) ռուս գրող, հրապարակախոս, թատերագիր և թարգմանիչ Իվան Տուրգենև
1968՝ աղբյուրագետ, հնագետ, բանասեր և թարգմանիչ Լեոն Մելիքսեթ-Բեկ
1972՝ դերասանուհի Նինա Մանուչարյան
1991՝ իտալական ծագումով ամերիկացի ռեժիսոր Ֆրենկ Կապրա
Արցախի պատերազմում զոհված մարտիկներ՝
1992 - Կարեն Առաքելյան
2004 - Անդրե Ստիլ, ֆրանսիացի գրող, հրապարակախոս
2012 - Մայքլ Կլարկ Դունկան, ամերիկացի դերասան, պրոդյուսեր


== Տոներ ==


== Ծանոթագրություններ ==
Ֆլեշբեք

Ֆլեշբեք (անգլ.՝ flash «Լուսավորում, բռնկում» + back «հետ», և նույնպես հակառակ կադր), գեղարվեստական ոճաձև, հիմնականում կինեմատոգրաֆիայում, պատմվածքի հաջորդականության ժամանակավոր ընդհատմամբ, անցյալի որոշակի իրադարձությունների ցուցադրման նպատակով: Գրականագիտության մեջ ֆլեշբեքի անալոգը համարվում է ռետրոսպեկտիվան (հետադարձ հայացք): Հակառակ՝ սյուժետային «հայացք դեպի ապագա» ոճաձևն անվանվում է ֆլեշֆորվարդ։
Ֆլեշբեքին հաճախ անդրադառնում են պատմվածքի հերոսների քայլերի բացատրության, նրանց մտքերի և մտադրությունների (սուբյեկտիվ օգտագործում) բացահայտման համար։ Նույնպես ֆլեշբեքը կարող է օգնել կարճ ծանոթանալ իրադարձությունների նախապատմության հետ, առանց որի դժվար է լինելու հասկանալ ներկա սյուժեն (սուբյեկտիվ օգտագործում)։ Երբեմն ամբողջ ստեղծագործությունը կարող է ֆլեշբեքերի անդադար շարք լինել, ինչպես օրինակ «Քաղաքացի Քեյնը» ֆիլմում։


== Օրինակներ ==
Լինդա Սեգերը կինեմատոգրաֆիայում ֆլեշբեքի օգտագործման հաջող օրինակ է բերում «Մնա իմ հետ», «Հորդումների տիրակալը» և «Հասարակ մարդիկ» ֆիլմերը։


== Ծանոթագրություններ ==
Մոս (պատմական գյուղ, Արցախ)

Մոս, լքված գյուղ Արցախի Հանրապետության Շահումյանի շրջանում։ Գտնվում է Դուտխու գետի ձախակողմյան վտակներից մեկի վերին հոսանքի շրջանում, ծովի մակերևույթից 1800 մետր միջին բարձրության վրա, ալպիական մարգագետինների գոտում։ Հնում այն գտնվել է Արցախ նահանգի Վայկունիք գավառում։ Հայաթափվելուց հետո գյուղը ստացել է Մոզ, կամ Մոզքյանդ (թուրքերեն՝ Mozkənd) անվանումը։ Ինչպես Ապահենը, այնպես էլ` Մոսը հայտնի է եղել որպես գրչօջախ։ Այս գյուղում 1653-1654 թվականներին Մովսես երեցի և Մարտիրոս Խնձորեկցու նախաձեռնությամբ ստեղծվել է ձեռագիր ավետարան։ XVIII դարի կեսին Մոսը կրկին հիշատակվել է Դադիվանքի կալվածացուցակում։ Գյուղի հատակագծային յուրահատկությունը, հնամենի փողոցների առկայությունը և խիտ կառուցապատումը խոսում է այն մասին, որ բնակավայրը բավականին հին է և հիմնադրվել է միջնադարում։


== Խաչքարեր և եկեղեցիներ ==
Գյուղի խաչքարերից պահպանվել է ընդամենը 4-5 վնասված խաչքար, որոնք հայտնաբերվել են գյուղի հարավարևմտյան մասում գտնվող անասնագոմերի հատակին և դռների առջև։ Գյուղից մեկ կիլոմետր դեպի հարավ-արևմուտք, քրդական փոքր գերեզմանոցում, բոլորաձև հատակագծով և անմշակ քարով կանգուն է մնացել XIX դարի վերջին կառուցված քրդական տապանատուն։ Մոսից 1,5 կիլոմետր դեպի արևելք՝ նույն վտակի աջ ափին գտնվող փոքր բլրակի վրա պահպանվել են կիսամշակ և սրբատաշ մի բազիլիկ եկեղեցու պատեր, որից քիչ ներքև, թեք լանջի վրա գտնվում է արևմտյան ճակատից բացված միակ բարձր մուտքը, որն անարձանագիր է։ Այդ կառույցի ճարտարապետական յուրահատկությունները բնորոշ են XII-XIII դարերին։ Պատերի հաստությունը կազմում է 78-80 սանտիմետր, իսկ արտաքին չափերն են 6,90x4,83 մետր։ Եկեղեցու անվանումը, ըստ 1911 թվականին ռուսական ռազմական գլխավոր շտաբի կազմած քարտեզի, Կարմիրվանք է (թուրքերեն՝ Qızılvəng):


== Ծանոթագրություններ ==


== Գրականություն ==
«Ցուցակ ձեռագրաց», հատոր Ա, Երևան, 1965, N3647
Զիյլիկե

Զիյլիկե, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Գայանե Մեջլումյան

Գայանե Գրիշայի Մեջլումյան (1959, Երևան, Հայկական ԽՍՀ, ԽՍՀՄ), հայ ազատամարտիկ է, բուժքույր։ 1990 թվականին ամուսնու՝ Ս. Տոնոյանի հետ մեկնել է Արցախ։ Ամուսնու զոհվելուց հետո մնացել է ջոկատում։ 1992-1994 թվականներին Վանք գյուղի (Մարտակերտի շրջան) ջոկատի, Պաշտպանության բանակի ականանետային վաշտակազմերում մասնակցել է Մարտակերտի (Ղագարտրահող, Մաղավուզ, Մաղաղիս, Չլդրան, Կուսապատ, Թալիշ և այլն) շրջանի պաշտպանական և ազատագրական մարտերին։
Բազմիցս վիրավորվել է, ապաքինվել և վերադարձել մարտադաշտ։ Պարգևատրվել է ԼՂ «Մայրական երախտագիտություն Արցախի քաջորդիներին» հուշամեդալով։
Բոգդանովկա (գյուղ, Դոմանյովկայի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ուկրաիներեն՝ Богданівка), գյուղ Ուկրաինայի Նիկոլաևի մարզի Դոմանյովկայի շրջանում։ Բնակավայրը նախկինում նաև անվանվել է Գարդովոե։ Հիմնադրվել է 1775 թվականին։
Չճշտված տվյալներով Բոգդանովկա գյուղում բնակվում էր 1 839 մարդ։ Բնակավայրը զբաղեցնում է 3282 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մ.թ.ա. 53


== Դեպքեր ==
Խառանի ճակատամարտը։


== Ծնունդներ ==


== Մահեր ==
Մարկոս Կրասսոս
Համբուրգ II

«Համբուրգ II» գերմանական ֆուտբոլային ակումբ Համբուրգ քաղաքում։ Թիմը ներկայումս հանդես է գալիս «Սևեր» տարածաշրջանային առաջնությունում։«Համբուրգ» ֆուտբոլային ակումբի տնային մարզադաշտն է։ Հիմնադրվել է 1887 թվականին։


== Մարզադաշտը ==
Թիմը իր տնային հանդիպումները անցկացնում է «Վոլֆանգ Մեյեր Շպորտանլագե» մարզադաշտում, որը գտնվում է Համբուրգ քաղաքում։


== Ձեռքբերումները ==
Համբուրգեր Պոկալ առաջնության հաղթող - 1991, 1996, 1997


== Ծանոթագրություններ ==


== Արտաքին հղումներ ==
Պաշտոնական կայքը Archived 2014-09-25 at the Wayback Machine.
Հայաստանի Առաջին խումբ 1999 (ֆուտբոլ)

«Հայաստանի Առաջին խումբ 1999»-ը Հայաստանի ֆուտբոլի առաջնության Առաջին խմբի 8-րդ առաջնությունն է։


== Անվանափոխումներ ==
«Քասախ» ՖԱ (քաղաք Աշտարակ) → «Միկա-Քասախ» ՖԱ
«Դինամո-Էներգո» ՖԱ (քաղաք Երևան) → «Դինամո» ՖԱ


== Աղյուսակ ==
1 Անցկացրած խաղերի արդյունքները չեղյալ են համարվել։


=== Անցումային հանդիպում ===


== Տես նաև ==
Հայաստանի Բարձրագույն խումբ 1999
Հայաստանի Անկախության Գավաթ 1999


== Գրականություն ==
Աշարգան

Աշարգան, լեռնագագաթ Փոքր Կովկաս լեռնահամակարգում, Զանգեզուրի լեռնաշղթայի հյուսիսային մասում, Որոտանի լեռնանցքից արևմուտք։ Բարձրությունը՝ 2525 մ։


== Ծանոթագրություններ ==
Օրլինգա (գյուղ, Ուստ-Կուտսկի շրջան)

Օրլինգա (ռուս.՝ Орлинга), գյուղ Ռուսաստանի Իրկուտսկի մարզի Ուստ-Կուտսկի շրջանի կազմում։
Բնակչությունը 2010 թվականին գրանցված տվյալներով կազմում էր 64 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Համաքղեցիական Միություն

Համաքղեցիական Միություն, Արևմտյան Հայաստանի Քղի (Գեղի) գյուղաքաղաքի և գավառի հայերի հայրենակցական միություն։ Հիմնվել է 1933 թվականին, Դետրոյտում՝ ԱՄՆ-ում և Կանադայում եղած ավելի քան 20 հայրենակցական միությունների և խմբերի միավորումով։ 1934-1935 թվականներին մասնաճյուղեր են ստեղծվել ԱՄՆ-ի, Կանադայի, Ֆրանսիայի շուրջ 20 քաղաքներում։ Ի հիշատակ Արևմտյան Հայաստանի Գեղիի՝ ՀԽՍՀ Գերագույն խորհրդի հրամանագրով Աշտարակի շրջանի Բազմավան գյուղը վերանվանվել է Նոր Գեղի (այժմ՝ Կոտայքի մարզում)։ Համաքղեցիական Միությունը Երկրորդ համաշխարհային պատերազմի տարիներին դրամական միջոցներ է նվիրել «Սասունցի Դավիթ» տանկային շարասյան, կարմիր բանակի օգնության, պատերազմից հետո ներգաղթի կազմակերպման հիմնադրամներին և այլ ձեռնարկումների։ Համաքղեցիական Միության հետ գործակցում է Քղիի հայրենակցական միությունը, որը մասնաճյուղեր ունի ԱՄՆ-ում, Կանադայում, Ֆրանսիայում, Հունաստանում։
Միսթր Ռիփլին հողի տակ

«Միսթր Ռիփլին  հողի տակ» (անգլ.՝ Ripley Under Ground), ամերիկացի գրող Պատրիսիա Հայսմիթի թրիլլերի տարրերով դետեկտիվ վեպը, որն առաջին անգամ լույս է տեսել 1970 թվականին։ Երկրորդ շարքը ՝ Թոմ Ռիփլիի արկածների մասին երկրորդ շարքը։


== Սյուժե ==
Վեց տարի է անցել Դիկի Գրինլիֆի պատմությունից։ Թոմը 30-անց է, նա ամուսնացել է չքնաղ Էլոիզ Պլիսոնի հետ և ապրում են Ֆրանսիայում։ Ռիչարդ Գրինլեֆի կարողության շնորհիվ Թոմը կարողացել է իրեն թույլ տալ պահպանել շքեղ կալվածքը, որը կոչվում է Belle Ombre: Թոմը համագործակցում է «Derwatt Ltd»-ի՝ արվեստի գործերի վաճառքի կազմակերպության հետ։ Այժմ նա աշխատում է ամերիկացի Ռիվս Մայնոնի հետ։
Թոմը լուսանկարիչ Ջեֆ Կոնստանտի, լրագրող Էդ Բանբերի և նկարիչ Բեռնարդ Տաֆտսի գաղտնիգործընկերն է։ Մի քանի տարի առաջ նկարիչ Ֆիլիպ Դերվաթը անհայտացել է, շատերը կարծում են, որ նա ինքնասպանություն է գործել ինչ-որ տեղ Հունաստանում։ Նկարչի մահից հետո նրա ընկերները ՝ Կոնստանտն ու Բանբերին սկսել են հրատարակել և վաճառել նրա նկարները։ Ժամանակի ընթացքում ընկերությունը հայտնի է դարձել և սկսել շահույթ բերել յուրաքանչյուրին, ով մասնակցել է ծրագրի մշակմանը։ Երբ Դերվատի աշխատանքի բնօրինակները ավարտվում է, Ռիփլին առաջարկում է սկսել լուրեր տարածել, որ նկարիչը կենդանի է և այժմ ապրում է Մեքսիկայում։ Ընկերությունը սկսում է վաճառել Բեռնարդ Տաֆսի գործերը ՝ դրանք ներկայացնելով որպես Դերվաթի նկարներ։ Այնուամենայնիվ, ինքը ՝ Թուֆթսը, որի համար Դարվաթը կուռք էր, սկսում է իրեն մեղավոր զգալ այս խաբեության համար, ինչը կարող է խանգարել ընկերության շարունակական հաջողություններին։


== Հարմարեցումներ ==
1977 թվականին նկարահանվել է «Ամերիկացի ընկերը» ֆիլմը ՝ հիմնվելով  Ռիփլիի խաղի վեպի վրա, բայց դրա ճշգրիտ հարմարեցումը չէ։ Բացի այդ, ֆիլմի սյուժեի մեջ ներառված էին Միսթր Ռիփլին հողի տակ վեպի շատ տարրեր։
2005 թվականին նկարահանվել է նույնանուն կինոնկարը։ Ֆիլմում նկարահանվել են Ուիլյամ Դեֆոն, Ալան Քամինգը, Թոմ Ուիլկինսոնը և Կլեր Ֆարլանին։ Նկարահանվել է Ռոջեր Սպոտիսվուդի կողմից։
2009-ին BBC Radio 4 ընկերության կողմից ստեղծվել է ռադիոբեմականացում։  Յան Հարթը մարմնավորել է Թոմին։


== Ծանոթագրություններ ==


== Արտաքին հղումներ ==
Միսթր Ռիփլին հողի տակ на сайте FantasticFiction
Մոնբրեն դե Կորբիեռ

Մոնբրեն դե Կորբիեռ (ֆր.՝ Montbrun-des-Corbières), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 319 մարդ, բնակչության խտությունը` 30.07 մարդ/կմ²։ Բնակավայրը զբաղեցնում է 10.61 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 110 կմ հարավ-արևմուտք, Կարկասոն քաղաքից` 28 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 204 աշխատունակ (15-64 տարեկան)  բնակիչ, որոնցից ակտիվ էին 148-ը, իսկ ոչ ակտիվները` 56։ Ակտիվության ցուցանիշը կազմում է 72,5 %։ 148 աշխատունակ մարդկանցից աշխատել է 126 անձ (67 տղամարդ և 59 կին)։ Գործազուրկ են եղել 22 անձ (11 տղամարդ և 11 կին)։ 56 անաշխատունակներից 9-ը եղել են աշակերտներ կամ ուսանողներ, 33-ը` թոշակառուներ, իսկ 14-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թրոնհեյմս ֆյորդ

Թրոնհեյմս ֆյորդ (նորվ.՝ Trondheimsfjorden), երկարությամբ Նորվեգիայի երրորդ ֆյորդը։ Ունի 130 կմ երկարություն։ 
Գտնվում է Կենտրոնական Նորվեգիայի արևմտյան մասում և իրենից ներկայացնում է Նորվեգական ծովի ծոց։ Ձգվում է Էրլանի արևմուտքից դեպի Սթեինհերի հյուսիս։ Թրոնհեյմս ֆյորդի ափին գտնվում է Թրոնհեյմ քաղաքը, որի պատվին էլ ֆյորդը ստացել է իր անվանումը։
Թրոնհեյմս ֆյորդի առավելագույն խորությունը 617 մետր է և վարչատարածքային առումով գտնվում է Ագդանես կոմունայում։ Ֆյորդի ամենամեծ կղզիները Իթերյո և Թյոուտրա կղզիներն են, որոնք համապատասխանաբար ունեն 28 կմ² և 1,5 կմ² մակերես։
Թրոնհեյմի դիմաց գտնվում է Մունկհոլմեն ոչ մեծ կղզին, որը աշխարհի տարբեր վայրերի զբոսաշրջիկներին գրավում է իր տեսարժան վայրերով։ Այստեղ է գտնվում 1100-1537 թվականների ընթացքում կառուցված Բենեդիկտյան վանքը, 1680-1850 թվականների բանտը, 17-19-րդ դարերի ռազմական ամրություններ և Երկրորդ համաշխարհային պատերազմից մնացած գերմանական հակաօդային պաշտպանության համալիրը։ Ֆյորդի մուտքի մոտ գտնվում են նաև բազմաթիվ այլ փոքր կղզիներ։
Թրոնհեյմս ֆյորդը դեռևս վիկինգների ժամանակաշրջանից հանդիսացել է ծովային կարևոր երթուղի և մնում է այդպես մինչ օրս։


== Արդյունաբերությունը Թրոնհեյմս ֆյորդում ==
Թրոնհեյմս ֆյորդի արևելյան և հյուսիսային ափերին տեղակայված են Սհյորդալ, Լեվանգեր և Սթեինհեր քաղաքները։ Վերդել կոմունայում գտնվում է Aker Solutions ընկերության նավաշինական գործարանը, որը կառուցում է նավթային պլատֆորմներ նավթի և գազի արդյունահանման համար։ Րիսա կոմունայում գտնվում է նավաշինական գործարան, որը պատրաստում է ճանապարհորդական կրուիզ նավեր։


== Բնություն ==
Ֆյորդի կենդանատեսակները շատ բազմազան են։ Ջրերում ապրում են ավելի քան 90 տեսակի ձուկ։ Թրոնհեյմի մոտ աճում են մարջաններ (կորալներ)։
Թրոնհեյմս ֆյորդ են թափվում մի քանի խոշոր գետեր, որոնցից են Գյոուլան, Նիդելվան, Սհյորդալսելվան, Վերդալսելվան և и Օրկլան։ Ամենաերկար գետը Սյոր-Թրյոնդելագն է, որն ունի 179 կմ երկարություն։

Ֆյորդից դեպի արևելք և հարավ ընկած դաշտավայրերը հանդիսանում են Նորվեգիայի ամենաբերրի գյուղատնտեսական վարելահողերը։ Հյուսիս-արևմուտքում գտնվող ժայռապատ Ֆոսեն թերակղզին հանդիսանում է ծովից փչող ուժեղ քամիների համար բնական կանխարգելիչ պատնեշ։


== Ծանոթագրություններ ==


== Արտաքին հղումներ ==
NTNU Թրոնհեյմս Ֆյորդի բիոլոգիական կայանը: Archived 2008-09-22 at the Wayback Machine. (նորվ.)
Թրոնհեյմս Ֆյորդի կորալները: Archived 2007-08-30 at the Wayback Machine.
Տյոպլայա Գորա

Տյոպլայա Գորա (ռուս.՝ Тёплая Гора), քաղաքատիպ ավան Ռուսաստանի Պերմի երկրամասի Գորնոզավոդսկի շրջանի կազմում։
Բնակչությունը 2010 թվականին գրանցված տվյալներով կազմում էր 3548 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պլաստ (քաղաք)

Պլաստ, քաղաք ՌԴ Չելյաբինսկի մարզում։ Պլաստովսկի շրջանի վարչական կենտրոնն է։


== Աշխարհագրություն ==
Քաղաքը գտնվում է մարզի կենտրոնական մասում, Տրոիցկ քաղաքից 58 կմ դեպի հյուսիս-արևմուտք  և 95 կմ դեպի հարավ-արևմուտք Չելյաբինսկից: Քաղաքով հոսում են Կոչկարկա և Սև գետերը։
Քաղաքի հարավ-արևմուտքից դեպի հյուսիս-արևելք անցնում է Մագնիտոգորսկ - Հարավուրալսկ ավտոճանապարհը, առկա է շրջանցիկ ճանապարհ։ Քաղաքից դեպի հյուսիս-արևմուտք է անցնում Կունդրավի տանող ճանապարհը։ Մոտակա երկաթուղային կայանը գտնվում է 36 կմ դեպի արևելք՝ Ուվելսկի ավանում։


=== Կլիմա ===
Գերիշխում է չափավոր ցամաքային կլիման։
Հուլիսի միջին ջերմաստիճանը 19.2 °C է, իսկ առավել ցուրտ ամիսը հունվարն է՝ միջին ջերմաստիճանը -16.5 °C:
Տարեկան տեղումների միջին քանակը՝ 445 մմ։


== Պատմություն ==
Հիմնադրվել է մի քանի հանքավայրերի տեղում, որտեղ 1845 թվականից ոսկի է արդյունահանվել։ Տարիների ընթացքում ավանները միավորվել են մեկ բնակավայրի մեջ, որը 1919-1931 թվականներին կրում էր Եկատերինբուրգի սելսովետ անվանումը, իսկ 1931 թվականին վերանվանվել է Պլաստ (անունը տրված է տեղանքի երկրաբանական առանձնահատկություններով)։


== Հայտնի մարդիկ ==
Գալկին, Միխայիլ Պետրովիչ (1917-1942) — Խորհրդային Միության Հերոս
Գանտիմուրովա, Նատալյա Սերգեևնա (ծնված 1991 թ.) — ռուսական մոդել, համառուսաստանյան գեղեցկության մրցույթ «Միսս Ռուսաստան-2011» - ի հաղթող։
Զավերտյաև Վենիամին Անիսիմովիչ (1915-1990) — Խորհրդային Միության Հերոս (1943)։
Մանսուրով Միխայիլ Ֆիլիպովիչ (1916-1993) — թատրոնի դերասան, ԽՍՀՄ ժողովրդական արտիստ (1978)։Բնակվել են.

Շիշկին, Ստեփան Իվանովիչ (1905-1949) —  փառքի շքանշանակիր։


== Տեսարժան վայրեր ==
Ա. Պ. Բալասի առանձնատունը
Անդրեևսկի քարե քարհանք
Սուրբ Նիկոլայի տաճար
Պլաստի երկրագիտական թանգարան
«Հոկտեմբեր» մշակույթի տուն


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք վարչակազմի Пластовского քաղաքային բնակավայրեր Archived 2018-06-30 at the Wayback Machine.
Պլաստը հանրագիտարանում «Իմ քաղաքը»
Պատմությունը զինանշանի Ջրամբար
Ինտերակտիվ քարտեզ Ջրամբար
Թերթը Пластовского շրջանի եւ քաղաքի Շերտի "Դրոշակը"Հոկտեմբերի
Խովանշչինա

«Խովանշչինա» (ռուս.՝ Хованщина), ռուս կոմպոզիտոր Մոդեստ Մուսորգսկու օպերան («ժողովրդական երաժշտական դրամա» (ռուս.՝ «народная музыкальная драма»)) հինգ գործողությամբ և վեց պատկերով։ Ռուսերեն լիբրետտոն գրել է ինքը` հեղինակը։
Օպերայի առաջնախողը տեղի է ունեցել 1886 թվականի փետրվարի 21–ին Պետերբուրգում։ Մուսորգսկին չի հասցրել ավարտել «Խովանշչինա» օպերան. նրա մահից հետո այդ գործը ստանձնել է Նիկոլայ Ռիմսկի-Կորսակովը, որը նաև կատարել է ամբողջ օպերայի գործիքավորումը։ Օպերան համարվում է Մուսորգսկու լավագույն ստեղծագործություններից մեկը և ներկայումս հաճախ բեմադրվում է ռուսական և արտասահմանյան օպերային թատրոնների կողմից։
«Խովանշչինայի» երաժշտությունից առավել հայտնի դրվագներն են նախերգանքը («Արշալույսը Մոսկվա գետի վրա»), Մարֆայի գուշակության տեսարանը 2-րդ գործողությունից («Թաքնված ուժեր, հզոր ուժեր»), Մարֆայի երգը  և Շակլովիտու մեներգը 3-րդ գործողությունից, 4-րդ գործողության անտրակտը («Գոլիցինի ուղևորությունը»), «Պարսկուհիների պարերը» 4-րդ գործողությունից։
Օպերայի սյուժեի հիմքում ընկած են 1682 թ. Ռուսաստանում տեղի ունեցած պատմական իրադարձությունները, մասնավորապես ռուս ցար Պետրոս I կողմից հրացանակիրների (стрельцы) գնդի ընդվզման ճնշումը և ընդվզման պարագլուխներին մահապատժի ենթարկելը։


== Ստեղծման պատմությունը և գործիքավորման տարբերակները ==

«Խովանշչինան» Մուսորգսկու կողմից մտահղացվել է 1872 թվականին։ Կոմպոզիտորն աշխատում էր օպերայի վրա ընդմիջումներով մինչև իր կյանքի վերջ, սակայն այդպես էլ ավարտին չհասցրեց այն։ Մասնավորապես անավարտ մնաց երկրորդ և հինգերորդ գործողությունների երաժշտությունը։ Ինքնագիրների մի մասը կորսվեց։ Մուսորգսկին չհասցրեց նաև գործիքավորել  երաժշտության մեծ մասը։
Ամբողջ օպերան ավարտին հասցրեց և գործիքավորեց Նիկոլայ Ռիմսկի-Կորսակովը։ Հետևելով սեփական մասնագիտական նախապատվություններին և ժամանակի պահանջներին` նա որոշ չափով կրճատեց օպերան, ավելացրեց անհրաժեշտ սյուժետային կապերը, կատարեց այլ լրացումներ և փոփոխություններ։ Ռիմսկի-Կորսակովի տարբերակը հրատարակվեց 1883 թվականին։
1931 թվականին օպերան նոր գործիքավորման ենթարկվեց Բորիս Ասաֆևի կողմից։
Երրորդ անգամ օպերան գործիքավորել է 1958 թվականին Դմիտրի Շոստակովիչը, ով դրա համար օգտագործել է 1932 թ. Պ. Լամմի կողմից հրատարակված հեղինակային կլավիրը։
Արմեն Շահնազարյան

Արմեն Բաբկենի Շահնազարյան (հունվարի 16, 1978(1978-01-16), Երևան, Հայկական ԽՍՀ, ԽՍՀՄ), ՀՀ պետական գործիչ


== Կրթություն ==
1994-1999 թթ. - սովորել և ավարտել է Երևանի պետական համալսարանի միջազգային հարաբերությունների ֆակուլտետը՝ միջազգայնագետ-պատմաբանի որակավորմամբ։
1999-2002 թթ. - սովորել և ավարտել է Երևանի պետական համալսարանի միջազգային հարաբերությունների ֆակուլտետի Միջազգային հարաբերությունների և դիվանագիտության ամբիոնի ասպիրանտուրան։ Պատմական գիտությունների թեկնածու (2002)։ Մի շարք գիտական հոդվածների և մեկ գիտական մենագրության հեղինակ։


== Աշխատանքային գործունեություն ==
1998-2001 թթ. - Դասավանդել է Հրազդանի հումանիտար ինստիտուտում։
2001-2004 թթ. - ՀՀ ֆինանսների և էկոնոմիկայի նախարարության արտաքին կապերի և լրատվության վարչության առաջատար մասնագետ, ապա՝ գլխավոր մասնագետ։
2004-2007 թթ. - ՀՀ ֆինանսների և էկոնոմիկայի նախարարի գլխավոր խորհրդական։
2006 թ. - եղել է Համաշխարհային բանկի/Արժույթի միջազգային հիմնադրամի Հոլանդական խմբի ներկայացուցչական հանդիպման կազմակերպչական աշխատանքների համակարգող, Եվրոպական հարևանության և գործընկերության գործիքի ներքո Անդրսահմանային համագործակցության համատեղ աշխատանքային հանձնախմբում ՀՀ ներկայացուցիչ, Համաշխարհային բանկի/Արժույթի միջազգային հիմնադրամի կառավարիչների խորհրդի տարեկան համաժողովում Համաշխարհային բանկի Հայաստանի փոխկառավարիչ
2007 թ. օգոստոսի 16-ին ՀՀ կառավարության որոշմամբ նշանակվել է ՀՀ ֆինանսների և էկոնոմիկայի նախարարության աշխատակազմի ղեկավար-գլխավոր ֆինանսիստ՝ պաշտոնավարելով մինչև 2008 թ. ապրիլ։
2008 թ. - ՀՀ կառավարության որոշմամբ նշանակվել է ՀՀ ֆինանսների նախարարության աշխատակազմի ղեկավար։
2011 թ. օգոստոսի 11-ին ՀՀ կառավարության որոշմամբ 2011 թ. օգոստոսի 16-ից պաշտոնավարման ժամկետը երկարաձգվել է չորս տարի ժամկետով՝ մինչև 2015 թվականի օգոստոսի 16-ը։
2008-2013 թթ. - ՀՀ ֆինանսների նախարարին կից կոլեգիայի անդամ։
2009-2013 թթ. - Տնտեսական համագործակցության հայ-ավստրիական և հայ-գերմանական միջկառավարական հանձնաժողովների պատասխանատու քարտուղար։
2013 թ. մայիսի 16-ին ՀՀ կառավարության որոշմամբ ազատվել է Հայաստանի Հանրապետության ֆինանսների նախարարության աշխատակազմի ղեկավարի պաշտոնից՝ իր դիմումի համաձայն։
2013-2014 թթ. - ՀՀ Կառավարությանն առընթեր պետական եկամուտների կոմիտեի աշխատակազմի ղեկավարի տեղակալ-գլխավոր ֆինանսիստի տեղակալ։
2014 թ. դեկտեմբերի 22-ից - ՀՀ էկոնոմիկայի նախարարության աշխատակազմի ղեկավարի պաշտոնակատար։
2015 թ. հունվարի 22-ին ՀՀ Կառավարության որոշմամբ նշանակվել է Հայաստանի Հանրապետության էկոնոմիկայի նախարարության աշխատակազմի ղեկավար։
2017-2019թթ. - Հայաստանի արտահանման ապահովագրական գործակալություն ԱՓԲԸ Տնօրինության նախագահ, Գործադիր տնօրեն eia.am :


== Պարգևներ և կոչումներ ==
Հայաստանի Հանրապետության քաղաքացիական ծառայության երկրորդ դասի պետական խորհրդական (2008)։
ՀՀ ՊՆ «ՀՀ Զինված ուժեր 20 տարի» հոբելյանական մեդալ։Ամուսնացած է, ունի երկու դուստր։ Տիրապետում է ռուսերեն և անգլերեն լեզուներին։


== Ծանոթագրություններ ==
Դիզի լը Գրո

Դիզի լը Գրո (ֆր.՝  Dizy-le-Gros), կոմունա Ֆրանսիայում՝ Պիկարդիա երկրամասի Էնա գավառում։ Մտնում է Վերվեն կանտոնայի կազմի մեջ։ Կոմունայի շրջանը՝ Լան։
INSEE կոդը՝ 02264.


== Բնակչություն ==
2010 թվականին բնակչությունը կազմել է 790մարդ։


== Տնտեսություն ==
2010 թվականի տվյալներով 489 աշխատունակ տարիքի մարդկանցից (15-64 տարեկան) 330 -ը տնտեսապես ակտիվ էին, 159-ը անգործունակ (Ակտիվության ցուցանիշը —67,5  %, 1999 թվականին եղել է՝ 67,9%)։ 330 աշխատունակ բնակիչներից 285-ը աշխատում էին (171 տղամարդ և 114 կին), անաշխատանք էին 45 -ը (40 տղամարդ և 25 կին)։
159 անգործունակ մարդկանցից 39-ը աշակերտներ կամ ուսանողներ են, 57-ը թոշակառու, 63-ը անաշխատունակ էին այլ պատճառներով


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Национальный институт статистики — Дизи-ле-Гро (ֆր.)
Թեղենիքի պատմության և մշակույթի անշարժ հուշարձանների ցանկ (Կոտայքի մարզ)

Այս հոդվածը ներկայացնում է Կոտայքի մարզի Թեղենիք գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 13 հուշարձան (6 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Կուակբաշ

Կուակբաշ (ռուս.՝ Куакбаш), գյուղ Ռուսաստանի Թաթարստան հանրապետության Լենինոգորսկի շրջանի կազմում։
Բնակչությունը վերջին գրանցված տվյալներով կազմում էր 859 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կարապելլե

Կարապելլե  (իտալերեն՝ Carapelle), կոմունա Իտալիայում։ Գտնվում է Ապուլիա մարզում՝ Ֆոջա գավառում։ Բնակչությունը կազմում է 6046 մարդ, բնակչության խտությունը կազմում է 236 մարդ/կմ²։ Զբաղեցնում է 25 կմ² մակերես։ Փոստային ինդեքս՝ 71041, հեռախոսային կոդ՝ +39 0885։
Կոմունայի հովանավորներն են Սուրբ Աստվածածինը, տոնը նշվում է հոկտեմբերի առաջին կիրակի օրը և Ֆրանցիսկոս Պաոլացին։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0885 795094
Էլեկտրոնային փոստ՝ segreteria@comune.carapelle.fg.it
Պաշտոնական կայք՝ http://www.comune.carapelle.fg.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Հոֆշթեթեն (Վերին Բավարիա)

Հոֆշթեթեն (Վերին Բավարիա) (գերմ.՝ Hofstetten), կոմունա Գերմանիայի Բավարիա երկրամասում։
Գտնվում է Լեխի Լանդսբերգի վարչական շրջանի ենթակայության տակ։ Մտնում է Կրոնախ շրջանի կազմի մեջ։ Բնակչությունը ՝ 1782 մարդ է (2010 թվականի դեկտեմբերի 31–ի տվյալներով)։ Զբաղեցնում է 17.02 կմ² տարածք։ Պաշտոնական կոդ՝  09 1 81 124։
Բաժանված է երկու գյուղական համայնքի։


== Ծանոթագրություններ ==
Էնն Գիլբերտ

Էնն Մորգան Գիլբերտ (անգլ.՝ Ann Morgan Guilbertհոկտեմբերի 16, 1928(1928-10-16), Մինեապոլիս, Մինեսոտա, ԱՄՆ - հունիսի 14, 2016(2016-06-14)[…], Լոս Անջելես, Կալիֆոռնիա, ԱՄՆ), ամերիկացի դերասանուհի, առավել հայտնի է հեռուստատեսային կատակերգություններում երկրորդ պլանի դերերի շնորհիվ։ 
Դերասանուհի Հալի Թոդի մայրը։


== Կենսագրություն ==
Ծնվել է Մինեապոլիսում՝ Մինեսոտայում։ 1946 թվականին, ավագ դպրոցն ավարտելուց հետո, նա ընդունվել է Սթենֆորդի համալսարան։ Նա միաժամանակ ելույթ է ունեցել թատերական բեմում, իսկ 1950-ական թվականներին տեղափոխվել է Բրոդվեյ։ Այդ ժամանակից ի վեր նա իր կարիերան շարունակել է հեռուստատեսությունում, որտեղ ընդհանուր առմամբ խաղացել է կիսատ-պռատ դերեր։
Գիլբերտը մեծագույն համբավ է ձեռք բերել «Դիկ Վանա Դայկի շոուի» հիպերակտիվ հարևանուհու դերերի շնորհիվ (1961-1966) և «Դայակը» ֆիլմում՝ որպես ծխող տատիկ (1993-1999)։ Նա նաև նկարահանվել է մի քանի ոչ երկար ժամանակ գոյություն ունեցող սիթքոմներում, իսկ կարիերայում իր միակ գլխավոր դերը խաղացել է սիթքոմում՝ «Ֆանելիի տղաները» (1990-91)։ Գիլբերտը նաև հյուրընկալվել է «Կենսուրախ ընկերություն»-ում, «Նա գրել է սպանությունը»-ում, «Դատարկ բույն»-ում, «Սայնֆելդ»-ում, «Օրենք ու կարգ։ Հատուկ կորպուս»-ում և «Ամերիկյան ընտանիք»-ում։ Նա երկրորդական դերեր է ունեցել «Սուսերամարտիկների ուղեկալ» և «Ծերությունը ուրախություն չէ» ֆիլմերում։


== Ծանոթագրություններ ==
Բարտու

Բարտու, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում է գավառակի հարավային սահմանի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բլենդովյան անապատ

Բլենդովյան անապատ (լեհ.՝ Pustynia Błędowska) — Լեհաստանի և Եվրոպայի ամենամեծ անապատն է, գտնվում է Սիլեզիայի և Վիզին լեռների սահմաններում։


== Նկարագրություն ==
Բլենդովյան անապատի երկարությունը գրեթե 10 կմ է, իսկ լայնությունը 4 կմ։ Ավազների միջին խորությունը 40 մ է կազմում, իսկ առավելագույնը 70 մ։ Բիալա Պրժեսզա գետը անապատը արևելքից արևմուտք բաժանում է երկու մասի։


== Ծագումնաբանություն ==

Անապատը իր այժմյան տեսքով ունի աբիոտիկական ծագում։ Տեղի բնակիչների ակտիվ գյուղատնտեսական գործունեության արդյունքում ստորջրյա ջրերի մակարդակը նվազել է այնքան, որ հողը այլևս ի վիճակի չէր ապահովել բույսերի կենսագործունեությունը, և դա հանգեցրեց  բույսերի մասսայական մահվան։ Դեռևս միջնադարից այստեղ ակտիվորեն անտառահատումներ էին կատարվում լեռնաարդյունաբերական արտադրության կարիքները բավարարելու և նրա գործունեությունը ապահովելու համար։ Այսպիսով առաջացավ ավելի քան 150 քառ․ կմ տարածությամբ տարածք, որը ծածկվել է ավազներով մինչև 60 մ խորությամբ։ Մի որոշ ժամանակ առաջ անապատը տարածվում էր դեպի  հյուսիս մինչև Զիկզակովա ավանը։
Համաձայն Լեհաստանում տարածված լեգենդի, ոչ հեռու Օլկուշ քաղաքից գտնվում էր արծաթի արդյունահանման հանք և սատանան հատուկ ստեղծեց անապատ, որպեսզի թաղի հանքը ավազի շերտի տակ։


== Կիրառելիություն ==
20-րդ դարից սկզբից անապատը օգտագործվել է որպես զորավարժությունների վայր։ Լեհաստանի Երկրորդ Հանրապետության տարիներին Բլենդովյան անապատի տարածքները օգտագործվել են Կրակովի ռազմական շրջանի 5-րդ բանակային կորպուսի զորավարժությունների համար։ Երկրորդ համաշխարհային պատերազմի ժամանակ Գերմանական աֆրիկյան կորպուսը օգտագործում էր անապատը որպես զինավարժությունների վայր, որպեսզի հղկի զորքերի ռազմական գործողությունները անապատային պայմանների դեպքում։ Այստեղ էր տեղակայված  լյուֆտվաֆեի ռազմաօդային բազան։
Ներկայումս միայն հարավային մասն է օգտագործվում զինվորականների կողմից, իսկ անապատը պաշտպանվում է որպես բնական հուշարձան։ Բնապահպաններն էլ ձգտում են կանխել անապատի հետագա ընդլայնումը։ 1966 թվականին անապատում Եժի Կավալերովիչի կողմից նկարվել է «Փարավոնը»։


== Զբոսաշրջություն ==

Բլենդովյան անապատը հանդիսանում հայտնի զբոսաշրջային ուղղություններից մեկը։ Բլենդուվ քաղաքը միացած է Կլյուչամի հետ դեղին զբոսաշրջային երթուղիով, որը հայտնի է «Անապատային ուղի» անվամբ։ Անապատի տարածքով է անցնում նաև ձիարշավային զբոսաշրջության երթուղին, որը հայտնի է «Տրանսյուրայի վարգուղի» անվամբ, որը անցնում է Խեխլոմի հարևանությամբ։  Ներկա դրությամբ այս երթուղին փակ է։ Անապատի պահպանությամբ և հանրաճանաչությամբ զբաղվում է «Լեհական Սահարա» հասարակությունը և մինչև 2014 թվականի նոյեմբերի 30-ը այն գտնվել է Life+ ծրագրի պաշտպանության շրջանակներում, որի նպատակն էր հասնել անապատային ամբողջության համար համապատասխան բնապահպանական կարգավիճակի հաստատմանը։


== Ծանոթագրություններ ==


== Գրականություն ==
Skała, Cyprian. 2005. Jura Krakowsko-Częstochowska. Bielsko-Biała: Wydawnictwo Pascal. ISBN 83-7304-398-5.
Szczypek, Tadeusz i Stanisław Wika, Andrzej Czylok, Ojmahmad Rahmonow, Jerzy Wach. 2001. Pustynia Błędowska — fenomen polskiego krajobrazu. Krzeszowice: Wydawnictwo Kubajak. ISBN 83-7323-005-X.
Ֆրիխիլյանա

Ֆրիխիլյանա (իսպ.՝ Frigiliana) համայնք Իսպանիայում՝ անդալուզական Մալագա պրովինցիայի Աքսարկիա Կոստա դել Սոլ շրջանում։ Տարածքը՝ 41 կմ2։ Բնակչությունը՝ 3171 մարդ (2010 թվականի տվյալներով)։ Պրովինցիայի վարչական կենտրոնից գտնվում է 56 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
Պաշտոնական կայք
Սուրբ Թադեոս եկեղեցի (Մասիս)

Սուրբ Թադեոս եկեղեցի, Հայ Առաքելական եկեղեցի Արարատի մարզի Մասիս քաղաքում։


== Պատմություն ==
1991 թվականին Վազգեն Ա Ամենայն Հայոց Կաթողիկոսի կողմից ընտրվել է եկեղեցու կառուցման վայրը, և նույն տարում կատարվել է Եկեղեցու հիմնարկեքը։ Շինարարական աշխատանքները մեկնարկել են 2003 թվականին՝ բարերար Հրանտ Վարդանյանի նախաձեռնությամբ և ֆինանսավորմամբ։ 2015 թվականին եկեղեցու կառուցումն ավարտին են հասցրել նրա որդիները՝ Միքայել և Կարեն Վարդանյանները։ 
Վազգեն Ա Ամենայն Հայոց Կաթողիկոսի օրհնությամբ կառուցված այս եկեղեցին կոչվել է Սուրբ Թադեոս առաքյալի անունով։ Սուրբ Թադեոս եկեղեցին օծվել է Գարեգին Բ Ամենայն Հայոց Կաթողիկոսի ձեռամբ՝ 2015 թվականի հոկտեմբերի 4-ին։
Անմիջապես եկեղեցու մուտքի առջև տեղակայված է մոմավառության ընդարձակ սրահը։ Եկեղեցու բակում է գտնվում Հրանտ Վարդանյանի հիշատակի աղբյուրը։
2016 թվականի ապրիլի 24-ին եկեղեցու բակում բարերարներ Միքայել և Կարեն Վարդանյանների նախաձեռնությամբ տեղադրվել է խաչքար՝ նվիրված Մեծ եղեռնի սրբադասված 1,5 միլիոն նահատակների հիշատակին։ Խաչքարը կերտված է մեկ ամբողջական տուֆ քարից (քանդակագործ՝ Արտակ Համբարձումյան)։


== Ճարտարապետություն ==
Սուրբ Թադեոս եկեղեցու ճարտարապետներն են Արթուր և Անահիտ Թարխանյանները։ Այն հայկական եկեղեցաշինության ավանդույթների ու ժամանակակից ճարտարապետական և շինարարական լուծումների համադրություն է։ 
Եկեղեցին եռաստիճան է, տարբերվում է իր կոմպոզիցիայով և ծավալատարածական լուծումներով։ Ներքին տարածքը ձևավորված է երկու խաչվող քառակուսիներով, որոնք խորհրդանշում են հավերժությունն ու հավատի մաքրությունը, և որոնց միջոցով ձևավորվում է ամբողջ կոնստրուկտիվ համակարգը։ 
Գմբեթը հենված է կիսախաչվող կամարների վրա։ Եկեղեցին դրսից և ներսից երեսպատված է յուրահատուկ ոճով։ Կենտրոնից դեպի եզրերը գույները դառնում են ավելի բաց, իսկ հիմքից դեպի գմբեթը՝ ավելի մուգ։ Տաճարի բարձրությունը, առանց գմբեթի խաչի, 33 մետր է, ինչը խորհրդանշում է Հիսուս Քրիստոսի երկրային կյանքի տարիները։ Եկեղեցին շրջապատող պարսպի ամբողջ երկայնքով փորագրված է աստվածաշնչյան 33 պատգամ ։


== Տես նաև ==
Թադեոս առաքյալ
Սուրբ Թադեի վանք


== Պատկերասրահ ==

		
		
		
		
		
		
		
		
		
		


== Ծանոթագրություններ ==
Նանտուա

Նանտուա (ֆր.՝ Nantua), Կոմունա Ֆրանսիայում, կոմունայի ղեկավարական կենտրոնը Նանտուան է, կոմունայի կանտոնը Նանտուան է։


== Աշխարհագրություն ==
Կոմունան ծովի մակարդակից գտնվում է 480 մ բարձրության վրա։ Դեպի հյուսիս՝ Բուրկ ան Բրես քաղաք, 30 կմ է, իսկ 45 կմ արևմուտք Ժենևա քաղաքն է։


== Պատմություն ==
Ֆրանսիայի արքա Կառլ II Ճաղատը թաղվել է այստեղ, իսկ հետագայում նրա աճյունը տեղափոխել են Սեն Դենի։


== Եղբայրական քաղաքներ ==
Բրեմբիլլա ( Իտալիա)


== Ծանոթագրություններ ==


== Արտաքին հղումներ ==
/ Официальная страница Нантюа